62018TJ0707_INF
Απόφαση του Γενικού Δικαστηρίου (όγδοο τμήμα) της 29ης Απριλίου 2020 – Tilly-Sabco κατά Συμβουλίου και Επιτροπής
(Υπόθεση T‑707/18)
«Γεωργία – Επιστροφές κατά την εξαγωγή – Κρέας πουλερικών – Κανονισμός (ΕΕ) 2018/1277 εκδοθείς κατόπιν της ακυρώσεως του εκτελεστικού κανονισμού (ΕΕ) 689/2013 με απόφαση του Δικαστηρίου – Αρμοδιότητα του θεσμικού οργάνου που εξέδωσε την πράξη – Καταστρατήγηση της διαδικασίας – Υποχρέωση αιτιολογήσεως – Εξωσυμβατική ευθύνη – Κατάφωρη παράβαση κανόνα δικαίου που απονέμει δικαιώματα σε ιδιώτες – Ζημία»
1.
Προσφυγή ακυρώσεως – Ακυρωτική απόφαση – Αποτελέσματα – Υποχρέωση λήψεως μέτρων εκτελέσεως – Περιεχόμενο – Συνεκτίμηση τόσο του σκεπτικού όσο και του διατακτικού της αποφάσεως – Αρμόδιος φορέας – Κατάργηση της νομικής βάσεως δυνάμει της οποίας καθίσταται εφικτή η έκδοση νέας πράξεως από το ίδιο θεσμικό όργανο σε αντικατάσταση της ακυρωθείσας πράξεως – Δυνατότητα εκδόσεως βάσει του άρθρου 266 ΣΛΕΕ – Δεν υφίσταται
(Άρθρο 13 § 2 ΣΕΕ· άρθρο 266 ΣΛΕΕ)
(βλ. σκέψεις 42-44, 66, 70)
2.
Γεωργία – Κοινή οργάνωση των αγορών – Επιστροφές κατά την εξαγωγή – Καθορισμός των ποσών – Αρμοδιότητα του Συμβουλίου – Νομική βάση – Άρθρο 43, παράγραφος 3, ΣΛΕΕ
(Άρθρο 43 § 3 ΣΛΕΕ· κανονισμός 1308/2013 του Ευρωπαϊκού Κοινοβουλίου και του Συμβουλίου, άρθρα 196 § 1, στοιχείο αʹ, σημείο viii, και 198 § 2)
(βλ. σκέψεις 47, 57-62, 67, 81)
3.
Πράξεις των οργάνων – Πράξη τροποποιούσα προγενέστερη διάταξη – Γενικές αρχές του δικαίου – Κανόνας της ομοιότητας των τύπων – Παραβίαση – Δεν συντρέχει
(Κανονισμός 1308/2013 του Ευρωπαϊκού Κοινοβουλίου και του Συμβουλίου· κανονισμός 1234/2007 του Συμβουλίου· κανονισμός 689/2013 της Επιτροπής)
(βλ. σκέψεις 74-77)
4.
Γεωργία – Κοινή οργάνωση των αγορών – Επιστροφές κατά την εξαγωγή – Καθορισμός των ποσών – Καθορισμός για πρώτη φορά μηδενικού ποσού για τα οικεία προϊόντα – Επιτρέπεται
(Άρθρο 43 § 3 ΣΛΕΕ· κανονισμός 1308/2013 του Ευρωπαϊκού Κοινοβουλίου και του Συμβουλίου, άρθρο 196 § 3· κανονισμός 2018/1277 του Συμβουλίου, άρθρο 1 § 1)
(βλ. σκέψεις 85, 86)
5.
Αγωγή αποζημιώσεως – Αίτημα αποζημιώσεως συναρτώμενo προς το αίτημα ακυρώσεως – Απόρριψη του αιτήματος ακυρώσεως συνεπαγόμενη την απόρριψη του αιτήματος αποζημιώσεως
(Άρθρα 263 ΣΛΕΕ και 340 ΣΛΕΕ)
(βλ. σκέψη 115)
6.
Εξωσυμβατική ευθύνη – Προϋποθέσεις – Κατάφωρη παράβαση κανόνα δικαίου που απονέμει δικαιώματα σε ιδιώτες – Κανόνας δικαίου που απονέμει δικαιώματα σε ιδιώτες – Έννοια – Δικονομικός κανόνας που έχει ως σκοπό να καταστήσει εφικτό τον έλεγχο, από τις κυβερνήσεις των κρατών μελών, της ασκήσεως από την Επιτροπή των εκτελεστικών αρμοδιοτήτων της – Δεν εμπίπτει
(Άρθρο 340, εδ. 2, ΣΛΕΕ· κανονισμός 182/2011 του Ευρωπαϊκού Κοινοβουλίου και του Συμβουλίου, άρθρο 3 § 3)
(βλ. σκέψεις 117-121)
Αντικείμενο
Αφενός, αίτημα βάσει του άρθρου 263 ΣΛΕΕ περί ακυρώσεως του κανονισμού (ΕΕ) 2018/1277 του Συμβουλίου, της 18ης Σεπτεμβρίου 2018, για τον καθορισμό των επιστροφών κατά την εξαγωγή στον τομέα του κρέατος πουλερικών (ΕΕ 2018, L 239, σ. 1), και, αφετέρου, αίτημα βάσει του άρθρου 268 ΣΛΕΕ για αποκατάσταση της ζημίας που η προσφεύγουσα-ενάγουσα ισχυρίζεται ότι υπέστη λόγω του καθορισμού μηδενικών επιστροφών κατά την εξαγωγή για την περίοδο από 19 Ιουλίου έως 31 Δεκεμβρίου 2013.
Διατακτικό
Το Γενικό Δικαστήριο αποφασίζει:
1)
Απορρίπτει την προσφυγή-αγωγή.
2)
Καταδικάζει την Tilly-Sabco στα δικαστικά έξοδα.